**LO *CURÈ* E LO *VOLUR* DE PORALHA**

Qu'i avè un còp un *curè*, s'avisèt un matin l'i avèn vinut panar tota le soa poralha.

Com har per trobar son *volur* ? Mès l'òmi qu'èra hòrt abinle e ne calè mèi per l'embarrassar.

- Que sabrèi qui m'a panat les poras, o mau i aurà ! ce dishot eth.

Vrai com a un Diu au cèu !

L'endoman, qu'èra un dimenche, *Mossur curè* que monta a le cadèira e se bota a har un petit sermon atau :

— Mons cars hrairs, ce dit, n'i a un ací, en 'questa glisa, qu'es vinut aneit passada me panar tota le mia poralha. Me n'a pa dishat un cap hens le *volièra*.

Mès que sèi qui es !... Que'u coneishi !... Que'u vèi !... Qu'a 'nqüèra les plumas aus pòts!

*Mossur curè* que hadè córrer los uelhs per tota le glisa.

Lo *volur* qu'èra aquí qu'escotèva lo perdic, seitat au pè de le cadèira.

Quòn va 'nténer aquiras paraulas, shètz d'i pensar, rap! se hit passar de tira le man per sus le boca.

Lo *curè*, pensatz, que'u vit har. E atau que sabot quau èra lo son *volur*.

Crosic-crosat, Mon conde acabat.

*Mots en italiques*

*Curè* e *volur* sont des francismes, mots français transformés et passés au gascon;

Les deux mots bien plus gascons sont réciproquement : "panaire"(voleur) du verbe "panar (voler) et "curat" (curé) ou "caperan" (curé ou chapelain).